ایلزبیتھ گاسکل

ایلزبیتھ گاسکل  (پیدائش: 29 ستمبر 1810ء - وفات: 12 نومبر 1865ء) اسکاٹش نژاد انگریزی ناول نگار، مضمون نویس، افسانہ نگار اور سوانح نگار تھیں۔ وہ 29 ستمبر 1810ء کو چیلسی، لندن، انگلستان میں پیدا ہوئیں۔ وہ ولیم اسٹیونس نامی سول سرونٹ کی بیٹی تھیں۔ انھیں ان کی خالہ نے پالا۔ ایون پبلک اسکول میں تعلیم حاصل کی اور پھر نیو کاسل میں ایک دور کے رشتہ دار پادری کے یہاں دو سال مقیم رہیں۔ 1832ء میں ان کی شادی ولیم گاسکل نامی پادری سے ہوئی۔ وہ مانچسٹر نیو کالج میں انگریزی، ادب اور تاریخ کے استاد تھے اور بہت سے مذہبی کتابچے اور رسالے لکھ چکے تھے۔ گاسکل نے اس دوران کچھ کہانیاں لکھیں، 1848ء میں ان کا پہلا ناول میری بارٹن شائع ہوا اور جبھی سے وہ ادبی میدان میں آگئیں۔ یہ ناول انھوں نے اپنے چھوٹے بیٹے کی وفات کے بعد لکھا تھا۔ اس میں صنعتی جھگڑوں اور بے یقینی کا ذکر کیا تھا۔ ان کی تحریریں ہاؤس ہولڈ ورڈس نامی رسالے میں دو تین سال تک چھپتی رہیں۔ ان کی ایک کہانی کرینیفورڈ بھی اسی رسالے میں چھپی تھی، جس میں ایک عمر رسیدہ کنواری عورت کے حالات اور مسائل بڑے اچھے طریقے سے بیان کیے گئے ہیں۔ لکھے ہیں۔ ان کا آخری ناول سلویاس لورس 1863ء میں شائع ہوا اور ان کے مرنے کے بعد جین آسٹن کے طرز میں ایک نیم مزاحیہ ناول وائیوز اینڈ ڈاٹرس چھپا جو ان کے رنگ سے بالکل مختلف تھا۔ 1850ء میں ان کی ملاقات شارلٹ برانٹی سے ہوئی جو گہری دوشتی مین بدل گئی۔ 1855ء میں شارلٹ کے مرنے کے بعد انھوں نے لائف آف شارلٹ کے نام سے سوانح عمری لکھی جس میں اس کی زندگی اور کردار کے حقیقی واقعات پیش کیے گئے ہیں،۔ گاسکل عام طور پر طویل افسانے لکھتی تھیں جو مثل ناول کے ہوتے تھے۔ ان کے مجموعے لائف ان مانچسٹر، لیزی لیھ، راونڈ دی صوفہ اور کزن فیلزکے نام سے شائع ہوئے۔ <ref>جامع اردو انسائیکلوپیڈیا (جلد-1 ادبیات)، قومی کونسل برائے فروغ اردو زبان، نئی دہلی،2003ء، ص 453 ایلزبیتھ گاسکل 12 نومبر 1865ء کو الٹن، ہیمپشائر، انگلستان میں انتقال کر گئیں۔ایلزبیتھ گاسکل، دائرۃالمعارف برطانیکا آن لائن

 مبیرونی روابط 





 حوالہ جات 

زمرہ:1810ء کی پیدائشیں
زمرہ:1865ء کی وفیات
زمرہ:چیلسی، لندن کی شخصیات
زمرہ:انگریز سوانح نگار
زمرہ:انیسویں صدی کی انگریز مصنفات
زمرہ:انیسویں صدی کے انگریز ناول نگار
زمرہ:اسکاٹش نسب کی انگریز شخصیات
زمرہ:خواتین سوانح نگار
زمرہ:انگریز خواتین ناول نگار
زمرہ:وکٹوریائی دور کی مصنفات
زمرہ:انگریز افسانچہ نگار
زمرہ:وکٹوریائی دور کے ناول نگار
زمرہ:انیسویں صدی کے انگریز شعرا
زمرہ:انگریز تاریخی ناول نگار
زمرہ:لندن کے مصنفین
زمرہ:انیسویں صدی کے افسانہ نگار
زمرہ:انیسویں صدی کی مصنفات
زمرہ:چارلس ڈکنز
زمرہ:انگریزی زبان کے مصنفین
زمرہ:خواتین
زمرہ:برطانوی شخصیات
زمرہ:انیسویں صدی کا ادب
زمرہ:انگریزی ادب
زمرہ:برطانوی ادب
زمرہ:ناول
زمرہ:برطانوی مصنفین
زمرہ:وفیات بسبب دورہ قلب